Diari Oficial de la Generalitat Valenciana


Sumari del DOGV 6715, del 16-02-2012 (2012/1539)

RESOLUCIÓ de 14 de febrer de 2012, de la directora de l'Agència Valenciana de Mobilitat, per la qual s'autoritza a prendre servici a l'àmbit funcional de Pego els titulars d'autoritzacions de taxi de l'àmbit funcional d'Oliva, en ocasió de la celebració dels Carnestoltes de Pego.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6715

Data del DOGV
:   16-02-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/1539


Data del document
:   14-02-2012

Organisme emissor
:   Agència Valenciana de Mobilitat

Tipus de document
:   Resolució

Descriptors 

:   * empresa privada

RESOLUCIÓ de 14 de febrer de 2012, de la directora de l'Agència Valenciana de Mobilitat, per la qual s'autoritza a prendre servici a l'àmbit funcional de Pego els titulars d'autoritzacions de taxi de l'àmbit funcional d'Oliva, en ocasió de la celebració dels Carnestoltes de Pego. [2012/1539]  
L'article 44.3 de la Llei 6/2011, d'1 d'abril, de la Generalitat, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en què les autoritzacions establides en una determinada àrea funcional puguen prendre servici en altres àrees funcionals. Esta possibilitat està desplegada reglamentàriament en l'article 127.2 del Reial Decret 1211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres.  
  
La celebració durant els propers dies 18 i 19 de febrer dels Carnestoltes de Pego suposarà un important increment de les necessitats de mobilitat al municipi esmentat, que durant eixos dies rebrà nombrosos visitants.  
Amb l'objecte de garantir una oferta de servici de taxi adequada a l'important increment de la demanda d'este servici de transport durant els dies de celebració dels Carnestoltes al municipi de Pego, es considera oportú permetre que els taxis de l'àmbit funcional d'Oliva puguen prendre servici a l'àmbit funcional de Pego.  
Pel que s'ha exposat més amunt, i fent ús de les atribucions conferides per l'article 23 de l'Acord de 5 d'octubre de 2001, del Consell de la Generalitat Valenciana, pel qual s'aproven els Estatuts de l'Entitat Pública de Transport Metropolità de València, resolc:  
  
Primer. Autorització per a la presa de servici de taxi  
Durant els dies 18 i 19 de febrer de 2012, els titulars d'autoritzacions de taxi establides a l'àmbit funcional d'Oliva estaran autoritzats a prendre servici a l'àmbit funcional de Pego.  
  
Segon. Preferència en la prestació del servei  
Tindran preferència per prendre servei els titulars d'autoritzacions de taxi vigents al municipi de Pego.  
  
Tercer. Habilitació de parades  
S'habilitaran dos punts de recollida en els següents emplaçaments:  
  
Eixida per CV-715 (Oliva) encreuament av. Alcoi-c/ Sant Miquel.  
Eixida CV-700 (El Verger): davant del Centre de Salut de Pego.  
  
Quart. Efectes  
Esta resolució tindrà efectes des de l'endemà del dia que es publique en el Diari Oficial de la Comunitat Valenciana.  
  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra esta resolució, que no posa fi a la via administrativa, es pot interposar en el termini d'un mes, comptat des de l'endemà del dia que es publique, un recurs d'alçada davant de la consellera d'Infraestructures, Territori i Medi Ambient, com a òrgan competent per a tramitar-lo; tot això, de conformitat amb el que disposa l'article 107 i següents de la llei esmentada i sense perjuí que puguen exercir-se qualssevol altres recursos que s'estimen oportuns.  
  
  
Burjassot, 14 de febrer de 2012.- La directora: Mar Martínez Aparicio.